
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 479 


6 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης Σχολικών Επιτροπών 

στο Δήμο Δράμας Ν. Δράμας. 1 

Τροποποίηση συστατικής πράξης της Δημοτικής Επιχεί¬ 
ρησης Κοινωνικής Πολιτιστικής και Τουριστικής Ανά¬ 
πτυξης Δήμου Δράμας (ΔΕΚΠΟΤΑ). 2 

Τροποποίηση συστατικής πράξης Σχολικών επιτροπών 

στο Δήμο Δράμας Ν. Δράμας. 3 

Σύσταση Δημοτικής Επιχείρησης Πολιτισμού - Επικοινωνίας 
- Κοινωνικής Πρόνοιας Πτολεμάί'δας (Δ.Ε.Π.Ε.ΚΟ.Π.Π.). 4 

Σύσταση Δημοτικής Επιχείρησης Αθλητισμού Πτολε- 

μάίδας (Δ.Ε.Α.Π.). 5 

Τροποποίηση της ΕΣ 15208/23.6.87 απόφασης του Νο¬ 
μάρχη Ιωαννίνων Περί σύστασης αμιγούς Δημοτικής 
Επιχείρησης με την επωνυμία «ΠΝΕΥΜΑΤΙΚΟ - ΠΟΛΙ¬ 
ΤΙΣΤΙΚΟ ΚΕΝΤΡΟ ΑΝΑΤΟΛΗΣ». 6 

Σύσταση Δημοτικής Επιχείρησης στο Δήμο Ιτάμου με την 
επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 

ΙΤΑΜΟΥ». 7 

Σύσταση Νομικού Προσώπου στο Δήμο Μουζακίου Ν. 
Καρδίτσας με την επωνυμία «ΔΗΜΟΤΙΚΟΣ ΠΑΙΔΙΚΟ 
ΣΤΑΘΜΟΣ ΔΗΜΟΥ ΜΟΥΖΑΚΙΟΥ». 8 


Τροποποίηση της 13330/12.10.1999 απόφασης που αφο¬ 
ρά τη σύσταση Δημοτικής Επιχείρησης στο Δήμο Σο¬ 
φάδων Ν. Καρδίτσας με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙ¬ 
ΚΗΣ ΑΝΑΠΤΥΞΗΣ ΔΗΜΟΥ ΣΟΦΑΔΩΝ (Δ.ΕΠ.Α.Κ.Τ.Α.). 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Γ2β/876 απόφαση του 


Υπουργού Υγείας και Πρόνοιας. 10 

Διόρθωση σφάλματος στην 2846/29.1.1999 απόφαση 
της Διεύθυνσης Αυτοδιοίκησης και Αποκέντρωσης 
της Περιφέρειας Κεντρικής Μακεδονίας. 11 


ΑΠΟΦΑΣΕΙ Σ 

Αριθ. 603 (1) 

Τροποποίηση συστατικής πράξης Σχολικών Επιτροπών στο 
Δήμο Δράμας Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1.- Τις διατάξεις των άρθρων 203 του Π ,Δ/τος 410/95,5 του 
Ν. 1894/90 και του Ν. 2503/97. 


2. ΤηνΔΙ ΕΣ 14146/31.7.89 απόφαση της Δ/νσης Εσωτερι¬ 
κών περί σύστασης ίδιων Νομικών Προσώπων με την επωνυ¬ 
μία «Σχολικές Επιτροπές Δήμου Δράμας (ΦΕΚ 624/25.8.89) 
όπως τροποποιήθηκε μεταγενέστερα. 

3. - Την αριθ. 17/2000 απόφαση του Δημοτικού Συμβουλίου 
Δράμας, σχετικά με την κατάργηση -σύσταση Σχολικών Επι¬ 
τροπών. 

4. -Την αριθ. 1303/10.6.99 απόφαση του Γενικού Γραμματέα 
Περιφέρειας. Ανάθεση αρμοδιοτήτων του Γενικού Γραμματέα 
Περιφέρειας στους Προϊσταμένους της Δ/νσης Τοπ. Αυτ/σης 
και Διοίκησης και των Τμημάτων αυτής του Νομού της Περιφέ¬ 
ρειας, όπως τροποποιήθηκε μεταγενέστερα, αποφασίζουμε: 

Τροποποιούμε την αριθ. 14146/31.7.89 απόφαση σύστα¬ 
σης σχολικών επιτροπών του Δήμου Δράμας, ως εξής: 

1. -Καταργούμε τιςπαρακάτω σχολικές επιτροπέςτου Δήμου: 
α) 4η Ενιαία Σχολική Επιτροπή 8ου και 5ου Δημοτικών Σχο¬ 
λείων. 

β) 5η Ενιαία Σχολική Επιτροπή 7ου Δημοτικού Σχολείου και 
15ου Νηπιαγωγείου. 

γ) 14η Ενιαία Σχολική Επιτροπή 11ου και 23ου Νηπιαγωγείου. 

2. - Συνιστούμε στο Δήμο Δράμας ίδια Νομικά Πρόσωπα με 
την επωνυμία «Σχολικές Επιτροπές» ως εξής: 

α) Σχολική Επιτροπή 5ου Δημοτικού Σχολείου Δράμας, 
β) Σχολική Επιτροπή 8ου Δημοτικού Σχολείου Δράμας, 
γ) Σχολική Επιτροπή 23ου Νηπιαγωγείου Δράμας, 
δ) Σχολική Επιτροπή 11ου Δημοτικού Σχολείου Δράμας, 
ε) Σχολική Επιτροπή 7ου Δημοτικού Σχολείου Δράμας, 
στ) Σχολική Επιτροπή 15ου Νηπιαγωγείου Δράμας. 

3. - Πόροι των Νομικών Προσώπων είναι: 
α) Η ετήσια επιχορήγηση του Δήμου. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδο¬ 
σίες. 

δ) Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία τους. 

4. - Τα Νομικά Πρόσωπα εκπροσωπούνται στα δικαστήρια 
και σε κάθε δημόσια αρχή από τον Πρόεδρο του Διοικητικού 
τους Συμβουλίου και όταν αυτός απουσιάζει ή κωλύεται από 
τον αντιπρόεδρο. 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου 1.000.000 δρχ. ετησίως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Δράμα, 16 Μαρτίου 2000 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 817 (2) 

Τροποποίηση συστατικής πράξης της Δημοτικής Επιχείρη¬ 
σης Κοινωνικής Πολιτιστικής και Τουριστικής Ανάπτυξης 
Δήμου Δραμας (ΔΕΚΠΟΤΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 .-Τις διατάξεις των άρθρων 277 και 282του Π.Δ/τος 410/95. 

2. Την ΔΙ ΕΣ 8691/31.5.95 απόφαση της Δ/νσης Εσωτερι¬ 
κών περί σύστασης της Δημοτικής Επιχείρησης «Κοινωνικής 
Πολιτιστικής και Τουριστικής Ανάπτυξης του Δήμου Δραμας 
(ΔΕΚΠΟΤΑ)», που δημοσιεύθηκε στο ΦΕΚ 536/21.6.95 τ.Β'. 

3. - Την αριθ. 594/1999 απόφαση του Δημοτικού Συμβουλί¬ 
ου Δραμας, σχετικά με την τροποποίηση της συστατικής 
πράξης της ΔΕΚΠΟΤΑ. 

4. -Την αριθ. 1303/10.6.99 απόφαση του Γενικού Γραμμα¬ 
τέα Περιφέρειας «Ανάθεση άσκησης αρμοδιοτήτωντου Γεν. 
Γραμματέα», όπως έχει τροποποιηθεί. 

5. - Την αριθ. 36/3.1.2000 οικονομοτεχνική μελέτη, αποφα¬ 
σίζουμε: 

Τροποποιούμε την συστατική πράξη της Δημοτικής Επι¬ 
χείρησης Κοινωνικής Πολιτιστικής και Τουριστικής Ανάπτυ¬ 
ξης Δήμου Δραμας (ΔΕΚΠΟΤΑ), ως προς το άρθρο «6» αυ¬ 
τής ως εξής: «Ο Δήμος Δράμας διαθέτει στην επιχείρηση 
χρηματικό ποσό 1.000.000.000 δρχ. ως αρχικό της κεφάλαιο 
αυξάνοντας έτσι τη συμμετοχή του στο κεφάλαιο κατά 
990.000.000 δρχ. το οποίο θα καταβάλλεται τμηματικά σε 
δέκα (10) χρόνια. 

Κατά τα λοιπά ισχύει η ΔΙ ΕΣ 8691/31.5.95 απόφαση της Δι¬ 
εύθυνσης Εσωτερικών. 

Με την παρούσα προκαλείται δαπάνη σε βάρος του προϋ¬ 
πολογισμού του Δήμου Δραμας ύψους 100.000.000 δρχ για 
το έτος 2000. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Δράμα, 16 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

- ♦ - 

Αριθ. 9167/99 (3) 

Τροποποίηση συστατικής πράξης Σχολικών επιτροπών στο 
Δήμο Δράμας Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. - Τις διατάξεις των άρθρων 203 του Π.Δ/τος 410/95.5του 
Ν. 1894/90 και του Ν. 2503/97. 

2. ΤηνΔΙ ΕΣ 14146/31.7.89 απόφαση της Δ/νσης Εσωτερι¬ 
κών περί σύστασης ίδιων Νομικών Προσώπων με την επω¬ 
νυμία «Σχολικές Επιτροπές Δήμου Δράμας (ΦΕΚ 
624/25.8.89) όπως τροπ/κε μεταγενέστερα. 

3. - Την αριθ. 549/1999 απόφαση του Δημοτικού Συμβουλί¬ 
ου Δράμας, σχετικά με την κατάργηση -σύσταση Σχολικών 
Επιτροπών. 

4. -Την αριθ. 1303/10.6.99 απόφαση του Γενικού Γραμμα¬ 
τέα Περιφέρειας Ανάθεση αρμοδιοτήτων του Γ ενικού Γ ραμ¬ 
ματέα Περιφέρειας στους Προϊσταμένους της Δ/νσης Τοπ. 
Αυτ/σης και Διοίκησης και των Τμημάτων αυτής του Νομού 
της Περιφέρειας, όπως τροποποιήθηκε μεταγενέστερα, 
αποφασίζουμε: 

Τροποποιούμε την αριθ. 14146/31.7.89 απόφαση σύστα¬ 
σης σχολικών επιτροπών του Δήμου Δράμας, ως εξής: 


1. - Καταργούμε τις παρακάτω σχολικές επιτροπές του Δή¬ 
μου: 

α) 3η Ενιαία Σχολική Επιτροπή 6ου Δημοτικού Σχολείου 
και 24ου Νηπιαγωγείου. 

β) 9η Ενιαία Σχολική Επιτροπή 6ου Νηπιαγωγείου και 21ου 
Νηπιαγωγείου. 

2. - Συνιστούμε στο Δήμο Δράμας ίδια Νομικά Πρόσωπα με 
την επωνυμία «Σχολικές Επιτροπές» ως εξής: 

α) Σχολική Επιτροπή 6ου Δημοτικού Σχολείου Δράμας 
β) Σχολική Επιτροπή 6ου Νηπιαγωγείου Δράμας 
γ) Ενιαία Σχολική Επιτροπή 21ου και 24ου Νηπιαγωγείου 
Δράμας. 

3. - Πόροι των νομικών προσώπων είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές .δωρεές, κληρονομιές, κληροδο¬ 
σίες. 

δ) Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία τους. 

4. - Τα Νομικά Πρόσωπα εκπροσωπούνται στα δικαστήρια 
και σε κάθε δημόσια αρχή από τον Πρόεδρο του Διοικητικού 
τους Συμβουλίου και όταν αυτός απουσιάζει ή κωλύεται από 
τον αντιπρόεδρο. 

Με την παρούσα απόφαση προκαλείται δαπάνη σε βάρος 
του προϋπολογισμού του Δήμου 1.000.000 δρχ. ετησίως. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Δράμα, 16 Μαρτίου 2000 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 1429 (4) 

Σύσταση Δημοτικής Επιχείρησης Πολιτισμού - Επικοινωνίας 
- Κοινωνικής Πρόνοιας Πτολεμάίδας (Δ.Ε.Π.Ε.ΚΟ.Π.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 277-284 του Π.Δ. 410/95. 

3. Την 361/99 Απόφαση του Δημοτικού Συμβουλίου Πτο¬ 
λεμάίδας. 

4. Την από τον Μάιο του 1999 οικονομοτεχνική μελέτη. 

5. Την από 19.10.99 αξιολόγηση της μελέτης που έγινε από 
τη Δ/νση Σχεδιασμού και Ανάπτυξης της Περιφέρετας Δυτι¬ 
κής Μακεδονίας, αποφασίζουμε: 

1. Διαπιστώνουμε, ότι με την 361/99 απόφαση του Δημοτι¬ 
κού Συμβουλίου Πτολεμάίδας συστήνεται Δημοτική Επιχεί¬ 
ρηση στο Δήμο Πτολεμάίδας με την επωνυμία « Δημοτική 
Επιχείρηση Πολιτισμού Επικοινωνίας - Κοινωνικής Πρόνοιας 
Πτολεμάίδας (Δ.Ε.Π.Ε.ΚΟ.Π.Π.) ως ίδιο Νομικό Πρόσωπο 
Ιδιωτικού Δικαίου, το οποίο διέπεται από τις διατάξεις των 
άρθρων 277-284 του Π .Δ. 410/ 95 Δ. Κ. Κ. 

2. Σκοπός της Επιχείρησης είναι: 

α) Η δημιουργία της απαιτούμενης πολιτιστικής υποδο¬ 
μής, που θα ενσωματώσει, την ήδη υπάρχουσα και θα δώσει 
διεξόδους στην έκφραση της καλλιτεχνικής δημιουργίας. 

β) Η κατασκευή, διοίκηση, διαχείριση και εκμετάλλευση 
διαφόρων εγκαταστάσεων, για την ανάπτυξη των ειδικότε¬ 
ρων τομέων της επιχείρησης, που μπορούν να επιτευχθούν 
με κάθε νόμιμο τρόπο. 

γ) Η περαιτέρω εκμετάλλευση των εγκαταστάσεων του 
Πνευματικού Κέντρου Πτολεμάίδας και της Δημοτικής Βι¬ 
βλιοθήκης Πτολεμάίδας. 

δ) Η απελευθέρωση της ερασιτεχνικής δημιουργίας και η 
διάδοση της επαγγελματικής δημιουργίας. 

ε) Η εξασφάλιση της απαραίτητης παροχής εκπαιδευτι¬ 
κών και επιμορφωτικών προγραμμάτων, για την κατάρτιση 
ανέργων δημοτών σε διάφορουςτομείς, με παράλληλη συμ¬ 
βολή στην καταπολέμηση της αυξημένης ανεργίας στην πε¬ 
ριοχή μας. 

στ) Η λειτουργία διαφόρων θεματικών ενοτήτων της τέ¬ 
χνης (χορού - μπαλέτου, μουσικής, εικαστικών τεχνών, κινη¬ 
ματογράφου και λοιπών οπτικοακουστικών μέσων, θεά¬ 
τρου, λόγου, βιβλίου), διαφόρων θεματικών ενοτήτων του 
πολιτισμού. 

ζ) Η αντικειμενική πληροφόρηση των δημοτών, με άμεση 
ενημέρωση, μέσω εφημερίδων, περιοδικών, ραδιοφώνου 
και τηλεόρασης. 

η) Η οργάνωση δραστηριοτήτων ελεύθερου χρόνου, που 
θα έχουν σχέση με τη νεολαία (ίδρυση Κέντρου Πληροφό¬ 
ρησης, Πολυδύναμου Κέντρου Νεολαίας κ.λπ.). 

θ) Η συμβολή του Δήμου στην παροχή κοινωνικών υπηρε¬ 
σιών, με τη λειτουργία παιδικών και βρεφονηπιακών σταθ¬ 
μών, κέντρων ατόμων με ειδικές ανάγκες, κέντρων υπερηλί¬ 
κων, καθώς και με τη παροχή βοηθημάτων σε άτομα που αντι¬ 
μετωπίζουν αποδεδειγμένα οικονομικά προβλήματα κ.λπ. 

ι) Η οργάνωση θεμάτων πολιτιστικής κληρονομιάς καιδια- 
πολιτισμικής συνεργασίας, η οποία μπορεί να επιτευχθεί με 
την ίδρυση ερευνητικών κέντρων, κέντρων διαβαλκανικής 
πολιτιστικής συνεργασίας κ.λπ., καθώς και η ενίσχυση πρω¬ 
τοβουλιών για ίδρυση Κέντρου Προσφυγικού Ελληνισμού, 
Ακαδημίας Πολιτισμού, Τμήματος Τοπικής Ιστορίας κ.λπ. 

ια) Η συμβολή του Δήμου στην επίλυση των οικονομικών, 
κυρίως, προβλημάτων που αντιμετωπίζουν σήμερα οι Πολι¬ 
τιστικοί Σύλλογοι του Δήμου μας, με την παροχή προς αυ¬ 
τούς επτχορηγήσεων, ή με την ένταξή τους σε διάφορα προ¬ 
γράμματα, από τα οποία θα μπορούν να αναπτύξουν περισ¬ 
σότερο τις δραστηριότητες τους. 

ιβ) Η οργάνωση και επιπλέον δραστηριοτήτων, που θα 
έχουν άμεση σχέση με τη νεολαία (ίδρυση κέντρων νεολαί¬ 
ας κ.λπ.), τη διάδοση βιβλίου (λειτουργία κινητής βιβλιοθή¬ 
κης για την εξυπηρέτηση των παλαιών Κοινοτήτων κ.λπ.), τη 
διαφήμιση κ.λπ. 

ιγ) Η σύναψη παντός είδους συμβάσεων, εθνικών, διακρα¬ 
τικών και άλλων συμφωνιών, με στόχο την περαιτέρω ανά¬ 
πτυξη των τομέων της επιχείρησης. 

ιδ) Η υλοποίηση επιμορφωτικών, τοπικών, εθνικών ή διε¬ 
θνών και άλλων σεμιναρίων, με στόχο τη βελτίωση και πε¬ 
ραιτέρω αξιοποίηση του έμψυχου δυναμικού του Δήμου. 

ιε) Η πραγματοποίηση επιμορφωτικών επισκέψεων σε τό¬ 
πους (κυρίως εκτός της χώρας μας), που αναδείχθηκαν, μέ¬ 
σα από το πέρασμα αιώνων, σε λίκνα της εθνικής και πολιτι¬ 
στικής μας ταυτότητας, της συνείδησης και των ελληνοχρι¬ 
στιανικών ιδεωδών μας. 

ιζ) Η περαιτέρω ανάπτυξη και βελτίωση των πολιτιστικών 
δραστηριοτήτων και εκδηλώσεων του Δήμου μας. 

ιη) Η εξεύρεση χώρων στέγασης των Πολιτιστικών Συλλό¬ 
γων του Δήμου Πτολεμάίδας. 

ιθ) Η κατάλληλη διαμόρφωση υπαίθριων χώρων και η λει¬ 
τουργία Αναψυκτηρίων - Εστιατορίων, καθώς και διαφόρων 
Χώρων Αναψυχής,με απώτερο στόχο τη βελτίωση της ποιό¬ 
τητας ζωής των κατοίκων του Δήμου μας. 

κ) Η ανέγερση και λειτουργία χώρων στάθμευσης αυτοκι¬ 
νήτων (ΡαιΊάηςι). 

κα) Επιπρόσθετα, σκοπός της Δημοτικής Επιχείρησης θα 
είναι και η ίδια η ανάπτυξη και άλλων επιχειρηματικών δρα¬ 
στηριοτήτων οι οποίες εμπεριέχουν κοινωνικό, πολιτιστικό 
και οικονομοτεχνικό περιεχόμενο. 

3. Διοίκηση της Επιχείρησης. 

Η επιχείρηση διοικείται από επταμελές διοικητικό συμ¬ 


βούλιο που τα μέλη του ορίζονται μεζί με τους αναπληρωτές 
από το Δημοτικό Συμβούλιο. 

Τρία (3) μέλη είναι αιρετοί εκπρόσωποι του Δήμου Πτολε¬ 
μάίδας, (εκ των οποίων ο ένας της μειοψηφίας αρθ. 11 παρ. 
23του Ν. 2503/97). 

Ένα (1) μέλος εκπρόσωπος πολιτιστικού φορέα της πε¬ 
ριοχής. 

Ένα (1) μέλος εκπρόσωπος των εργαζομένων, όταν η επι¬ 
χείρηση απασχολεί πάνω από είκοσι (20) εργαζομένους και 
τα υπόλοιπα μέλη, δημότες ή κάτοικοι του Δήμου Πτολε¬ 
μάίδας που έχουν πείρα ή γνώσεις με το αντικείμενο της επι¬ 
χείρησης. 

4. Διάρκεια και έδρα της Επιχείρησης. 

Η διάρκεια της επιχείρησης είναι πενήντα χρόνια και αρχί¬ 
ζει από τη δημοσίευση της κατά το νόμο απόφασης στην 
εφημερίδα της Κυβέρνησησεως. Ως έδρα της Επιχείρησης 
ορίζεται το Πνευματικό Κέντρο του Δήμου Πτολεμάίδας. 

5. Κεφάλαιο - πόροι της επιχείρησης. 

Το κεφάλαιο που διατίθεται στην επιχείρηση ανέρχεται στο 
ποσό των 20.000.000 δρχ. και αποτελεί το αρχικό κεφάλαιο. 

Πόροι της Επιχείρησης είναι τα έσοδα από την λειτουργία 
των διαφόρων τομέων δραστηριότητας της επιχείρησης οι 
πρόσοδοι από την περιουσία της οι δωρεές, κληρονομιές, 
δανέια και λοιπές επιχορηγήσεις τρίτων, τα έσοδα από τη 
συμμετοχή της επιχείρησης σε διάφορα προγράμματα, τα 
έσοδα, από χορηγούς, σπόνσορες, διαφημίσεις κ.λπ. 

6. Η διάλυση της Επτχείρησης: 

Η διάλυση της επιχείρησης γίνεται σύμφωνα με όσα ορί¬ 
ζονται στις διατάξεις του άρθρου 284 του Π.Δ. 410/95. 

Από τις διατάξεις της απόφασης αυτής προκαλείται δαπά¬ 
νη σε βάρος του πρ/σμού του Δήμου Πτολ/δας, το ύψος της 
οποίας ανέρχεται σε20.000.000 δρχ κατάτοπρώτο έτος λει¬ 
τουργίας της επιχείρησης. 

Με την παρούσα ανακαλούνται οι αριθμ. 10190/ 29.10.99 
και 55/11.1.2000 αποφάσεις μας. 

Η απόφαση αυτή να δημοστευθεί στην Εφημερίδα της Κυ¬ 
βέρνησης. 

Κοζάνη, 7 Μαρτίου 2000 

Με εντολή Γενικού Γραμματέα Περιφέρειας 
Ο Διευθυντής 
X. ΧΑΤΖΗΣΑΒΒΑΣ 

- ♦ - 

Αριθ. 2417 (5) 

Σύσταση Δημοτικής Επιχείρησης Αθλητισμού Πτολεμάίδας 
(Δ.Ε.Α.Π.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις των άρθρων 277-284 του Π.Δ. 410/95. 

3. Την 309/99 Απόφαση του Δημοτικού Συμβουλίου Πτο¬ 
λεμάίδας. 

4. Την από τον Απρίλιο του 1999 οικονομοτεχνική μελέτη. 

5. Την από 26.7.99 αξιολόγηση της μελέτης που έγινε από 
τη Δ/νση Σχεδιασμού και Ανάπτυξης της Περιφέρειας Δυτ- 
τκής Μακεδονίας, αποφασίζουμε: 

1. Διαπιστώνουμε, ότι με την 309/99 απόφαση του Δημοτι¬ 
κού Συμβουλίου Πτολεμάίδας συστήνεται Δημοτική Επιχεί¬ 
ρηση στο Δήμο Πτολεμάίδας με την επωνυμία «Δημοτική 
Επιχείρηση Αθλητισμού Πτολεμάίδας» (Δ.Ε.Α.Π.) ως ίδιο 
Νομικό Πρόσωπο ιδιωτικού δικαίου, το οποίο διέπεται από 
τις διατάξεις των άρθρων 277-284 του Π .Δ. 410/ 95 Δ. Κ. Κ. 

2. Σκοπός της Επιχείρησης είναι: 

α) Η εξασφάλιση της αναγκαίας αθλητικής υποδομής και 

εξοπλισμού με στόχο την ανάπτυξη των διαφόρων ειδώντου 
Αθλητισμού, αλλά και του αθλητισμού υψηλών επιδόσεων. 

Β) Η κατασκευή, διοίκηση, διαχείριση και εκμετάλλευση 
αθλητικών εγκαταστάσεων, για την ανάπτυξη του Αθλητι¬ 
σμού στο Δήμο Πτολ/δας (κατασκευή αθλητικών κέντρων, 
κλειστών και ανοικτών γυμναστηρίων, διαφόρων χώρων 
άθλησης, κάθε είδους αθλήματος κ.λπ.) που μπορούν να 
επιτευχθούν με κάθε νόμιμο τρόπο. 

γ) Η κατασκευή διοίκηση, διαχείριση και εκμετάλλευση 
διαφόρων εγκαταστάσεων, συνοδευτικών με τον αθλητισμό 
(αναψυκτηρίων, κυλικείων,αιθουσών κ.λπ.) που μπορούν να 
επιτευχθούν με κάθε νόμιμο τρόπο. 

δ) Η διοργάνωση διαφόρων αθλητικών εκδηλώσεων, η 
εφαρμογή προγραμμάτων άθλησης των πολιτών του Δήμου 
Πτολεμάίδας, από οιοδήποτε φορέα κ.λπ. 
ε) Η ανάπτυξη του μαζικού αθλητισμού, 
στ) Η τεχνική στήριξη, συμπαράσταση των αθλητικών σω¬ 
ματείων του Δήμου Πτολεμάίδας, για την εξυπηρέτηση των 
αθλητικών σκοπών τους, αλλά και μεμονωμένων αθλητών. 

ζ) Η σύναψη επιμορφωτικών, αθλητικών εθνικών, διακρα¬ 
τικών και άλλων συμφωνιών, με στόχο την ανάπτυξη του 
αθλητισμού. 

η) Η υλοποίηση επιμορφωτικών, αθλητικών, εθνικών ή διε¬ 
θνών και άλλων σεμιναρίων, με στόχο τη βελτίωση και περαι¬ 
τέρω αξιοποίηση του έμψυχου δυναμικού του Δήμου Πτολε¬ 
μάίδας προπονητών, γυμναστών, παραγόντων, αθλητών). 

θ) Η διοργάνωση κάθε είδους αγώνων όλων των αθλημά¬ 
των, με σκοπό την σύσφιξη των σχέσεων αθλητών, σωματεί¬ 
ων κ.λπ. καθώς και την ανταλλαγή γνώσεων. 

ι) Επιπρόσθετα σκοπός της Δημοτικής Επιχείρησης θα εί¬ 
ναι η ανάπτυξη και άλλων επιχειρηματικών δραστηριοτήτων 
οι οποίες εμπεριέχουν αθλητικό, κοινωνικό,πολιτιστικό και 
οικονομικό περιεχόμενο. 

3. Διοίκηση της Επιχείρησης. 

Η Επιχείρηση διοικείται από επταμελές διοικητικό συμ¬ 
βούλιο που τα μέλη του ορίζονται μαζί με αναπληρωτές από 
το Δημοτικό Συμβούλιο. 

Τρία (3) μέλη είναι αιρετοί εκπρόσωποι, του Δήμου 
Πτολ/δας (εκ των οποίων ο ένας της μειοψηφίας άρθρο 11 
παρ. 23του Ν. 2503/97). 

Ένα (1) μέλος εκπρόσωπος αθλητικού σωματείου. 

Ένα (1) μέλος εκπρόσωπος των εργαζομένων, όταν η επι¬ 
χείρηση απασχολεί πάνω από είκοσΙ (20) εργαζομένους και 
Τα υπόλοιπα μέλη δημότες ή κάτοικοι, του Δήμου 
Πτολ/δας που έχουν πείρα ή γνώσεις σχετικά με το αντικεί¬ 
μενο της επιχείρησης. 

4. Διάρκεια και έδρα της επιχείρησης. Η διάρκεια της Επι¬ 
χείρησης είναι πενήντα (50) έτη και αρχίζει από τη δημοσί¬ 
ευση της απόφασης αυτής στην Εφημερίδα της Κυβέρνη¬ 
σης. 

Ως Έδρα της Επιχείρησης είναι το Εμπορικό Πολύκεντρο 
του Δήμου Πτολεμάίδας. 

5. Κεφάλαιο - πόροι της Επιχείρησης. 

Το κεφάλαιο που διατίθεται στην επιχείρηση ανέρχεται 
στο ποσό των 15.000.000 δρχ. και αποτελείτο αρχικό κεφά¬ 
λαιο. 

Πόροι της Επιχείρησης είναι τα έσοδα από την λειτουργία 
διαφόρων τομέων - δραστηριοτήτων της ,οι πρόσοδοι από 
την περιούσια της δωρεές, κληρονομιές, δάνεια και λοιπές 
επιχορηγήσεις τρίτων έσοδα από τη συμμετοχή της επιχεί¬ 
ρησης σε διάφορα προγράμματα και από χορηγίες, σπόν¬ 
σορες, διαφημίσεις κ.λπ. 

6. Διάλυση της Επιχείρησης. 

Η διάλυση της επιχείρησης γίνεται σύμφωνα με όσα ορί¬ 
ζονται στις διατάξεις του άρθρ. 284 του Π.Δ. 410/95. 

Από τις διατάξεις της απόφασης αυτής προκαλείται δαπά¬ 
νη σε βάρος του πρ/σμού του Δήμου Πτολ/δας, το ύψος της 


οποίας ανέρχεται σε 15.000.000 δρχ. κατά το πρώτο έτος 
λειτουργίας της επιχείρησης. 

Με την παρούσα ανακαλούνται, οιαριθμ. 7411/17.8.99 και 
54/4.1.2000 αποφάσεις μας. 

Η απόφαση αυτή να δημοσιευθεί στην Εφημερίδα της Κυ¬ 
βέρνησης. 

Κοζάνη, 7 Μαρτίου 2000 

Με εντολή Γ ενικού Γ ραμματέα Περιφέρειας 
Ο Δ/ντής 

X. ΧΑΤΖΗΣΑΒΒΑΣ 
-Φ- 

Αριθ. 5340 (6) 

Τροποποίηση της ΕΣ 15208/23.6.87 απόφασης του Νομάρ¬ 
χη Ιωαννίνων Περί σύστασης αμιγούς Δημοτικής Επιχεί¬ 
ρησης με την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΑΝΑΤΟΛΗΣ»». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π. Δ/γμα 
410/95). 

2. Την απόφαση του Υπουργού Εσωτερικών 25027/ 9.4.84 
(ΦΕΚ244/19.4.84τ. Β'). 

3. Την αριθμ. 52/2000 του Δημοτικού Συμβουλίου Ανατο¬ 
λής, αποφασίζουμε: 

Τροποποιούμε την αριθμ. ΕΣ 15208/23.6.87 απόφαση του 
Νομάρχη Ιωαννίνων ως εξής: Ο Δήμος Ανατολής διαθέτει 
στην επιχείρηση το χρηματικό ποσό των 52.000.000 δρχ. ως 
ίδια συμμετοχή στο αρχικό κεφάλαιό της (αύξηση κατά δρχ. 
10 . 000 . 000 ). 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική πράξη ο Δήμος Ανατολής 
επιβαρύνεται εφάπαξ με το ποσό των 10.000.000 δρχ. (σελ. 
37 Κ.Α. 212.9). 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 17 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-Φ- 

Αριθ. 1020 (7) 

Σύσταση Δημοτικής Επιχείρησης στο Δήμο Ιτάμου με την 
επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΙΤΑ¬ 
ΜΟΥ»». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξειςτου Ν. 2503/97«Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Τηναρίθμ. 2166/29.8.97 απόφασή μας για παροχή εξου¬ 
σιοδότησης προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

3. Τις διατάξεις του άρθρου 277 του Δημοτικού και Κοινο¬ 
τικού Κώδικα (Π.Δ. 410/95) σύμφωνα με τις οποίες οι Δήμοι 
και οι Κοινότητες μπορούν να συνιστούν δικές τους επιχει¬ 
ρήσεις για: α) την εκτέλεση έργων, β) την παραγωγή αγαθών 
και γ) την ανάπτυξη δραστηριοτήτων που έχουν σκοπό την 
πραγματοποίηση εσόδων. 

4. Τις διατάξεις των άρθρων 278, 279, 280, 281, 282, 283 
και 284του Δημοτικού και Κοινοτικού Κώδικα (Π.Δ. 410/95). 

5. Τις διατάξεις του άρθρου 29Ατου Ν. 1558/85 σχετικά με 

τον έλεγχο δαπανών που προκαλούν οι κανονιστικές διοικη¬ 
τικές πράξεις. 

6. Την αριθμ. 25027/9.4.1984 (ΦΕΚ 244/Β/19.4.1984), 
όπως τροποποιήθηκε με την παρ. 12 του άρθρου 5 του Ν. 
2307/95, απόφαση του Υπουργού Εσωτερικών. 

7. Τις διατάξεις του άρθρου 25 παρ. 12 του Ν. 2539/97 
(ΦΕΚ 244/Α /4.12.97) «Συγκρότηση της πρωτοβάθμιας Τοπι¬ 
κής Αυτοδιοίκησης». 

8. Την αριθμ. 348/99 απόφαση του Δημοτικού Συμβουλίου 
Ιτάμου με την οποία αποφασίζεται η σύσταση Δημοτικής 
Επιχείρησης με την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ 
ΕΠΙΧΕΙΡΗΣΗ ΙΤΑΜΟΥ», σύμφωνα με όσα γράφονται σ’ αυτή. 

9. Την πλήρη οικονομοτεχνική μελέτη η οποία συνεπάγει 
σχετικά με τους σκοπούς και τη λειτουργία της ανωτέρω 
Δημοτικής Επιχείρησης, αποφασίζουμε: 

1. Εγκρίνουμε την αριθμ. 348/99 απόφαση του Δημοτικού 
Συμβουλίου Ιτάμου με την οποία αποφασίζεται η σύσταση Δη¬ 
μοτικής Επιχείρησης στο Δήμο Ιτάμου με την επωνυμία «ΑΝΑ¬ 
ΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΙΤΑΜΟΥ», η οποία διέπε- 
ται από τις διατάξεις των άρθρων 277, 278, 279, 280, 281,282, 
283 και 284του Δημοτικού και Κοινοτικού Κώδικα (Π .Δ. 410/95). 

2. ΣΚΟΠΟΙ της Επιχείρησης είναι: 

• Η ανάληψη δραστηριοτήτωνπου έχουν σχέση μετηνπο- 
λιτιστική ανάπτυξη και συγκεκριμένα: 

Η ουσιαστική και ολοκληρωμένη πολιτιστική ανάπτυξη του 
Δήμου και της ευρύτερης περιοχής και η καλλιέργεια σε βά¬ 
θος της καλλιτεχνικής ευαισθησίας και της αγάπης για τις 
τέχνες, η προστασία της εθνικής πολιτιστικής ταυτότητας, η 
αναγωγή των πολιτιστικών πνευματικών και καλλιτεχνικών 
αγαθών σε οργανικά στοιχεία της καθημερινής ζωής και η 
ενεργητική - συνειδητή συμμετοχή των πολιτών στην πολιτι¬ 
στική ζωή του Δήμου και των Δημοτικών Διαμερισμάτων. 

Η δημιουργία της απαραίτητης πολιτιστικής υποδομής. 

Η διάδοση και ανάπτυξη της καλλιτεχνικής παιδείας στους 
τομείς της μουσικής, του χορού, του Κινηματογράφου, του 
Θεάτρου και των άλλων οπτικοακουστικών μέσων, καθώς 
και των εικαστικών τεχνών. 

Η στήριξη, η διάδοση και η ανάπτυξη της καλλιτεχνικής 
παιδείας, η στήριξη και διάδοση της σύγχρονης καλλιτεχνι¬ 
κής και πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους το¬ 
μείς. 

Η προβολή, ανάπτυξη και η διάδοση αυτών των τεχνών με 
τη διοργάνωση, παραγωγή και παρουσίαση πολιτιστικών εκ¬ 
δηλώσεων, καθώς και άλλων επιμορφωτικών και ψυχαγωγι¬ 
κών δραστηριοτήτων. 

Η δημιουργία και ανάπτυξη της αναγκαίας υποδομής για 
τη βελτίωση της ποιότητας της ζωής και την δημιουργική 
αξιοποίηση του ελεύθερου χρόνου των κατοίκωντου Δήμου 
και ιδιαίτερα των νέων. 

Η ανάπτυξη της συνεργασίας με τους μαζικούς πολιτιστι¬ 
κούς φορείς και τα ερασιτεχνικά συγκροτήματα του Δήμου 
και η παροχή με κάθε δυνατό τρόπο ηθικής και υλικής βοή¬ 
θειας και τεχνικής υποστήριξης, με στόχο την ενίσχυση της 
ερασιτεχνικής δημιουργίας και την διεύρυνση του πεδίου 
των πρωτοβουλιών και των παρεμβάσεών τους. 

Η συνεργασία με την εκπαιδευτική κοινότητα του Δήμου 
και της ευρύτερης περιοχής για την από κοινού προώθηση 
και υλοποίηση πολιτιστικών, πνευματικών, παιδαγωγικών, 
εκπαιδευτικών και επιμορφωτικών δραστηριοτήτων μέσα 
και έξω από τα σχολεία και η εξασφάλιση της ουσιαστικής 
συμμετοχής των μαθητικών κοινοτήτων και της νεολαίας γε¬ 
νικότερα στις δραστηριότητες της Επιχείρησης. 

Η ανάληψη & υλοποίηση Κοινοτικών (ΕΕ) και Εθνικών Προ¬ 
γραμμάτων εκπαιδευτικού, επιμορφωτικού, πολιτιστικού, 
αναπτυξιακού και ερευνητικού χαρακτήρα. 


Για την υλοποίηση των πιο πάνω στόχων η Επιχείρηση θα 
αναπτύξει την δραστηριότητά της σε τρεις αλληλένδετους 
στόχους: τον εκπαιδευτικό, τον επιμορφωτικό και τον ψυχα¬ 
γωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύνολο 
επιμορφωτικών πρωτοβουλιών (όπως σχολές γονέων, σεμι¬ 
νάρια επαγγελματικού προσανατολισμού, σεμινάρια παιδα¬ 
γωγικού περιεχομένου, σχολές αναλφάβητων, εργαστήρια, 
διαλέξεις, ημερίδες, συνέδρια κ.λπ.) με πολιτιστικές και ψυ¬ 
χαγωγικές εκδηλώσεις (όπως θεατρικές και κινηματογραφι¬ 
κές παραστάσεις, προβολές, εκθέσεις, συναυλίες, φεστι¬ 
βάλ κ.λπ.) 

• Η οργάνωση και διεξαγωγή πολιτιστικών και ψυχαγωγι¬ 
κών εκδηλώσεων. 

• Η ένταξη των εκδηλώσεων στις δραστηριότητες της νέ¬ 
ας Δημοτικής Επιχείρησης για την εξασφάλιση της αποτε¬ 
λεσματικότερης οργάνωσης και διεξαγωγής των σημαντι¬ 
κών αυτών γεγονότων για την πόλη, της ευελιξίας και της 
συμμετοχής της Τοπικής Αυτοδιοίκησης. 

• Η υλοποίηση εκπαιδευτικών και επιμορφωτικών προ¬ 
γραμμάτων. 

• Η υλοποίηση εκπαιδευτικών - επιμορφωτικών προγραμ¬ 
μάτων Ε.Ε ή άλλων Δημοσίων Φορέων. 

• Η περιβαλλοντική ευαισθητοποίηση και η Διαχείριση του 
Περιβάλλοντος. 

Η εκπόνηση μελετών που έχουν σχέση με την διαχείριση 
του φυσικού και αστικού περιβάλλοντος, η ευαισθητοποίη- 
ση των δημοτών σε αντίστοιχα θέματα, η προώθηση περι¬ 
βαλλοντικής επιμόρφωσης, η ενεργός συμμετοχή σε σχετι¬ 
κά προγράμματα της Ευρωπαϊκής Ένωσης, η παροχή υπη¬ 
ρεσιών Συμβούλου σε θέματα ρύπανσης, κυκλοφορίας και 
πρασίνου του Δήμου και των Δημοτικών Διαμερισμάτων, η 
ανάπτυξη και προώθηση συνεργασιών με Πανεπιστημια¬ 
κούς και Δημόσιους γενικά Οργανισμούς και Επιχειρήσεις 
Κοινής Ωφέλειας. 

Η αξιοποίηση του πρασίνου του Δήμου και των Δημοτικών 
Διαμερισμάτων με την δημιουργία αθλητικών χώρων, χώρων 
ψυχαγωγίας και πολιτιστικών εκδηλώσεων, εμπλουτισμού 
του πρασίνου και δημιουργίας της απαραίτητης υποδομής 
για την περιβαλλοντική ευαισθητοποίηση των κατοίκων 
τους. 

Η εφαρμογή προγράμματος ανακύκλωσης με διαλογή 
στην πηγή. 

Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια των 
δασών την καθαριότητα και την αισθητική του Δήμου, των 
Δημοτικών Διαμερισμάτων του και των τουριστικών περιο¬ 
χών, την συντήρηση του πρασίνου και την επέκτασή του. 

Η λειτουργία τμήματος Κυκλοφοριακής Αγωγής και Περι¬ 
βαλλοντικής Εκπαίδευσης παιδιών ηλικίας μέχρι 12 ετών. 

Η δημιουργία με την συνεργασία Κυνηγητικών και άλλων 
Συλλόγων, μικρού εκτροφείου άγριων ενδημητικών ειδών 
της περιοχής που απειλούνται με εξαφάνιση και η υλοποίη¬ 
ση προγραμμάτων διατήρησης χλωρίδας, πανίδας κ.λπ. 

• Εκδόσεις - Εκτυπώσεις 

Η έκδοση ενημερωτικών περιοδικών για την συνεχή επι¬ 
κοινωνία με τους κατοίκους του Δήμου μέσα από ένα «φιλι¬ 
κό» έντυπο και την δημιουργία βήματος για την αμφίδρομη 
ανάπτυξη των ιδεών του δήμου, των δημοτών και των εργα¬ 
ζομένων στο Δήμο. 

Η δημιουργία εργαστηρίου εκτυπώσεων για την κάλυψη 
των αναγκών του Δήμου της Δημοτικής Επιχείρησης και άλ¬ 
λων ΟΤΑτης ευρύτερης περιοχής. 

• Η Οργάνωση των Υπηρεσιών Υγείας και Κοινωνικής 
Πρόνοιας. 

Η οργάνωση των υπηρεσιών υγείας και κοινωνικής πρόνοιας, 

η δημιουργία και λειτουργία τμημάτων προληπτικής υγιεινής 
καιπαροχής υπηρεσιώνπρωτοβάθμιας καιδευτεροβάθμιας ια¬ 
τρικής περίθαλψης, η λειτουργία Συμβουλευτικών Σταθμών, η 
υλοποίηση Προγραμμάτων ατόμων με ειδικές ανάγκες και τρί¬ 
της ηλικίας «Βοήθεια στο Σπίτι», η λειτουργία παιδικών και Βρε¬ 
φονηπιακών Σταθμών (όχι τα Νομικά Πρόσωπα), κέντρων Δη¬ 
μιουργικής απασχόλησης παιδιών (ΚΔΑΠ) για την εξυπηρέτη¬ 
ση των εργαζομένων και μη μητέρων, η φροντίδα, προσχολική 
αγωγή, διαπαιδαγώγηση, ψυχαγωγία και απασχόληση βρεφών 
και νηπίων και παιδιών γενικά προσχολικής ηλικίας. 

• Ανάπτυξη του Αθλητισμού 

Η εξασφάλιση της αναγκαίας υποδομής σε χώρους, εγκα¬ 
ταστάσεις και εξοπλισμό, η διοίκηση διαχείριση και εκμε¬ 
τάλλευσή τους, η συνεργασία με τα αθλητικά σωματεία και 
τους λοιπούς φορείς του Αθλητισμού της πόλης, η στήριξη 
των δραστηριοτήτων τους, η οργάνωση και λειτουργία ερα¬ 
σιτεχνικών αθλητικών τμημάτων, η διοργάνωση περιοδικών 
και ετήσιων ομαδικών ή ατομικών αθλημάτων και αγώνων 
μαζικών αθλημάτων για την συμμετοχή των νέων και γενικό¬ 
τερα των κατοίκων της πόλης σε αθλητικές δραστηριότητες 
και εκδηλώσεις και μέσω αυτών η σημαντική, πολιτιστική, 
πνευματική και κοινοτική ανάπτυξη των κατοίκων της περιο¬ 
χής του Δήμου. 

• Τουριστική ανάπτυξη 

Η λειτουργία τμήματος για την προβολή των τουριστικών 
πόρων, του Δήμου και της ευρύτερης περιοχής του Νομού. 

Η εκμετάλλευση Ορεινών Τουριστικών Κέντρων, Ορεινών 
Καταφυγίων. 

Η Αξιοποίηση της παραλίμνιας περιοχής Πλαστήρα. 

Η εκμετάλλευση Κάμπινγκ και του Δασικού χωριού. 

Η διαχείριση του Αρχαιολογικού πάρκου. 

Η υλοποίηση προγραμμάτων ΙΈΑΟΕΒ. 

Η τουριστική Αξιοποίηση των Δασών. 

Η συνεργασία με τους φυσιολατρικούς, ορειβατικούς και 
λοιπούς συλλόγους για την δημιουργία των υποδομών και 
προϋποθέσεων για την τουριστική ανάπτυξη. 

Η λειτουργία - εκμετάλλευση εστιατορίων, αναψυκτηρίων 
και λοιπών τουριστικών εγκαταστάσεων. 

• Τεχνικά έργα - αδρανή υλικά 

Η εκπόνηση μελετών, η κατασκευή και συντήρηση έργων, οι 
οικιστικές αναπλάσεις, η διαμόρφωση κοινοχρήστων χώρων. 

Η Δημοτική Επιχείρηση θα εγγράφει στα Νομαρχιακά Μη¬ 
τρώα και θα μπορεί να αναλαμβάνει έργα με απ’ ευθείας 
αναθέσεις από το Δήμο και από ΟΤΑτου νομού προϋπολο¬ 
γισμού μέχρι 8.000.000 δρχ. (Άρθρο 291 παρ. 4 του Π.Δ. 
410/95). 

• Η εκμετάλλευση με ορθολογική διαχείριση πόρων του 
Δήμου (εφόσον παραχωρηθούν από το Δήμο). Η διαχείριση 
θα γίνεται μετά την εκπόνηση των περιβαλλοντικών μελετών 
και πάντα σύμφωνα με τις ισχύουσες διατάξεις ΥΠΕΧΩΔΕ, 
Δασαρχείων και θα προσαρμόζεται στις εκάστοτε ανάγκες 
της αγοράς. 

• Αξιοποίηση Φυσικών και Ενεργειακών Πόρων και διαχεί¬ 
ριση Υδάτινου δυναμικού. 

Η εκμετάλλευση γενικά των ενεργειακών πόρων, ανανεω¬ 
μένων πηγών ενέργειας (ΑΠΕ) και η εξοικονόμηση ενέργει¬ 
ας. 

Η διαχείριση και εκμετάλλευση του υδάτινου δυναμικού. 

• Επιχειρηματικές δραστηριότητες 

Δημοτική συγκοινωνία 

Η δρομολόγηση λεωφορείων εντός της περιοχής του Δή¬ 
μου για την δωρεάν εξυπηρέτηση ατόμων με ειδικές ανά¬ 
γκες, τρίτης ηλικίας, μαθητών και γενικά κατοίκων που δεν 
εξυπηρετούνται από τις γραμμές των αστικών λεωφορείων 
καθώς και την μεταφορά των μαθητών προς και από τα τμή¬ 
ματα Καλλιτεχνικής Παιδείας και Επιμόρφωσης. 


Αξιοποίηση Τοπικών Παραδοσιακών Προϊόντων. 

Η οργάνωση καιλειτουργίαεργαστηρίωνγιατηνπαραγω- 
γή παραδοσιακών τοπικών προϊόντων, βιολογικών - οικολο¬ 
γικών προϊόντων με την συνεργασία των κατοίκων του Δή¬ 
μου, Αγροτικών Συνεταιρισμών και άλλων σχετικών φορέων. 

Η αξιοποίηση των αρωματικών φυτών της περιοχής. 

Διαφημίσεις 

Η εκμετάλλευση των κοινόχρηστων χώρων που θα παρα¬ 
χωρηθούν από το Δήμο στην Δημοτική Επιχείρηση για μι¬ 
σθώσεις σε διαφημιστικές εταιρίες και λοιπά φυσικά ή νομι¬ 
κά πρόσωπα. 

Εκτός των επιπλέον εσόδων θα εξασφαλιστεί η προβολή 
μέσω των διαφημιστικών στοιχείων, ιδεών και μηνυμάτων 
του Δήμου και της Επιχείρησης που έχουν σχέση με την Πο¬ 
λιτιστική Ανάπτυξη, τον Αθλητισμό, το Περιβάλλον, την 
Υγεία (πρόληψη) κ.λπ. 

Λοιπές Επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου (εφόσον παραχωρηθούν) και της Δημο¬ 
τικής Επιχείρησης, η ανάληψη βιώσιμων επιχειρηματικών 
δραστηριοτήτων και η συμμετοχή σε άλλες επιχειρήσεις για 
την ανάπτυξη της περιοχής και της εξυπηρέτησης των κα¬ 
τοίκων του Δήμου. 

3. ΔΙΟΙΚΗΣΗ: Η Επιχείρηση διοικείται από εννεαμελές (9 
μέλη) Διοικητικό Συμβούλιο, που τα μέλη του ορίζονται μαζί 
με αναπληρωτές τους από το Δημοτικό Συμβούλιο και το 
αποτελούν: 

• Τρεις (3) αιρετοί εκπρόσωποι του Δήμου Ιτάμου έκτων 
οποίων ο ένας (1) θα προέρχεται από την μειοψηφία, 

• Ένας (1) εκπρόσωπος κοινωνικού φορέα της περιοχής 
(Πολιτιστικός Σύλλογος Γυναικών Δήμου Ιτάμου), 

• Τέσσερις (4) δημότες ή κάτοικοι του Δήμου Ιτάμου που 
έχουν πείρα ή γνώσεις σχετικές με το αντικείμενο της Επι¬ 
χείρησης και 

• Έναν (1) εκπρόσωπο των εργαζομένων όταν η Επιχεί¬ 
ρηση απασχολεί περισσότερους από είκοσι (20) εργαζομέ¬ 
νους και σε αντίθετη περίπτωση το Δημοτικό Συμβούλιο ορί¬ 
ζει έναν (1) επιπλέον αιρετό εκπρόσωπο (χωρίς αλλαγή της 
συστατικής πράξης). 

Η θητεία του Διοικητικού Συμβουλίου ακολουθεί τη Δημο¬ 
τική περίοδο. 

Το Δημοτικό Συμβούλιο ορίζει από τα μέλη του Διοικητικού 
Συμβουλίου τον Πρόεδρο και τον Αντιπρόεδρο. 

Η Επιχείρηση εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλί¬ 
ου και όταν αυτός απουσιάζει ή κωλύεται από τον Αντιπρόε¬ 
δρο. 

4. Η ΧΡΟΝΙΚΗ ΔΙΑΡΚΕΙΑ λειτουργίας της Επιχείρησης εί¬ 
ναι πενήντα (50) χρόνια από τη δημοσίευση της απόφασης 
στην Εφημερίδα της Κυβερνήσεως. 

5. ΕΔΡΑ της Επιχείρησης είναι ο Δήμος Ιτάμου του Νομού 
Καρδίτσας. 

6. ΑΡΧΙΚΟ ΚΕΦΑΛΑΙΟ 

Ο Δήμος Ιτάμου διαθέτει στην Επιχείρηση, μετά τη δημο¬ 
σίευση της σύστασης της στο Φ.Ε.Κ. και εφάπαξ, για κάλυ¬ 
ψη του κεφαλαίου κίνησης και λοιπών επενδυτικών δαπανών 
το χρηματικό ποσό των 15.000.000 δρχ. 

7. ΠΟΡΟΙ της Επιχείρησης είναι: 

Έσοδα από δικαιώματα εγγραφών και φοίτησης στα τμή¬ 
ματα πολιτιστικών δραστηριοτήτων. 

Έσοδα από τη λειτουργία θεάτρου, κινηματογράφου και 
άλλων ψυχαγωγικών κέντρων. 

Έσοδα από την οργάνωση πολιτιστικών και ψυχαγωγικών 
εκδηλώσεων. 

Έσοδα από εκδόσεις - εκτυπώσεις. 

Έσοδα από την υλοποίηση εκπαιδευτικών και επιμορφω¬ 
τικών προγραμμάτων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5327 


Έσοδα από την διαχείριση και εκμετάλλευση: 

• Ορεινών καταφυγίων, Ξενώνων, Κάμπινγκ και κατασκη¬ 
νώσεων εφόσον αποκτηθούν ή κατασκευαστούν από την 
επιχείρηση. 

• Εστιατορίων - Αναψυκτηρίων και λοιπών Τουριστικών 
Εγκαταστάσεων εφόσον κατασκευαστούν ή αποκτηθούν 
από την επιχείρηση. 

• Αρωματικών φυτών 

Έσοδα από την λειτουργία ή την ενοικίαση ακινήτων εφό¬ 
σον κατασκευαστούν ή αποκτηθούν από την επιχείρηση. 

Έσοδα από την εκμετάλλευση των κοινοχρήστων και λοι¬ 
πών χώρων και την μίσθωση τους σε διαφημιστικές εταιρίες 
για την προβολή διαφημιστικών μηνυμάτων. 

Έσοδα από την λειτουργία αθλητικών χώρων. 

Έσοδα από την κατασκευή, συντήρηση έργων, και την εκ¬ 
πόνηση τεχνικών μελετών. 

Έσοδα από λοιπές επιχειρηματικές δραστηριότητες της 
Επιχείρησης που σε κάθε περίπτωση επιτρέπονται εφόσον 
δεν απαγορεύεται από την κείμενη Νομοθεσία την σχετική 
με τις Επιχειρήσεις των ΟΤΑ. 

Έσοδα από την περιουσία της Επιχείρησης (όταν αυτή 
αποκτήσει). 

Έσοδα από κληροδοτήματα, εισφορές, δωρεές κ.λπ. 

Έσοδα από λοιπές πηγές. 

8. ΠΕΡΙΟΥΣΙΑ: Η επιχείρηση κατά τη σύστασή της δεν δια¬ 
θέτει περιουσιακά στοιχεία. 

9. ΣΧΕΤΙΚΑ ΜΕ ΤΗ ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

α. Με απόφαση του Δημοτικού Συμβουλίου, που λαμβάνε- 
ται με την απόλυτη πλειοψηφίατου συνόλου των μελώντου. 

β. Όταν λήξει χωρίς να παραταθεί η διάρκεια της και 

γ. Σε περίπτωση πτώχευσής της. 

10. ΕΚΚΑΘΑΡΙΣΗ: Τη διάλυση της Επιχείρησης ακολουθεί 
η εκκαθάριση. 

Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περιου¬ 
σία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Ιτάμου. 

11. Αναπόσπαστο τμήμα της παρούσας αποτελεί η Οικο¬ 
νομοτεχνική μελέτη με την οποία συμφωνούν όλα τα μέλη 
του Δημοτικού Συμβουλίου. 

12. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία ,η διαχείριση 
και εποπτεία της Επιχείρησης, διέπονται από τις σχετικές 
διατάξεις του Δημοτικού και Κοινοτικού Κώδικα (ΔΚΚ) ΠΔ 
410/95, καθώς και την αρίθμ. 25027/9.4.84 απόφαση του 
Υπουργού Εσωτερικών, (ΦΕΚ 244/19.4.84 τεύχος Β'). 

13. Από τις διατάξεις της απόφασης προκαλείται δαπάνη 
σε βάρος του προϋπολογισμού του Δήμου Ιτάμου του έτους 
2000, ύψους 15.000.000 δρχ. 

Η παρούσα απόφαση να δημοσιευθεί στην Εφημερίδα της 
Κυβέρνησης. 

Καρδίτσα, 8 Μαρτίου 2000 
Με εντολή Γ ενικού Γ ραμματέα Περιφέρειας 
Ο Διευθυντής 
ΕΜ. ΑΝΤΙΜΗΣΑΡΗΣ 

-♦- 

Αριθ. 2493 (8) 

Σύσταση Νομικού Προσώπου στο Δήμο Μουζακίου Ν. Καρ¬ 
δίτσας με την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΜΟΥΖΑΚΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξειςτου Ν. 2503/97«Διοίκηση, οργάνωση, στε- 


λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Την αριθμ. 2166/29.8.97 απόφαση μας για παροχή εξου¬ 
σιοδότησης προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

3. Τις διατάξειςτου άρθρου 203του Δημοτικού και Κοινο¬ 
τικού κώδικα Π.Δ. 410/95. 

4. Τις διατάξειςτου άρθρου 29Ατου Ν. 1558/85 σχετικά με 
τον έλεγχο που προκαλούν οι κανονιστικές πράξεις. 

5. Τις διατάξειςτου άρθρου 9 παρ. 6, 7 & 8του Ν. 2503/97 
σύμφωνα με τις οποίες μπορεί να γίνει μεταβίβαση Κρατικών 
Παιδικών & Βρεφονηπιακών Σταθμών σε Δήμους και Κοινό¬ 
τητες στη διοικητική Περιφέρεια των οποίων βρίσκονται και 
λειτουργούν με πληθυσμό άνω των 4.000 κατοίκων. 

6. Την αριθμ. 1/99 απόφαση του Δημοτικού Συμβουλίου 
Μουζακίου με την οποία αποφασίζεται η μεταβίβαση του 
Κρατικού Παιδικού Σταθμού Μουζακίου στο Δήμο Μουζακί¬ 
ου. 

7. Την αριθμ. Γ2β/4041 /6.10.99 απόφαση του Υπουργού 
Υγείας και Πρόνοιας με την οποία μεταβιβάζεται ο Κρατικός 
Παιδικός Σταθμός Μουζακίου στο Δήμο Μουζακίου και η 
οποία δημοσιεύθηκε στο αριθμ. 1894/Β718.10.99 ΦΈ.Κ. 

8. Την αριθμ. 22/2000 απόφαση του Δημοτικού Συμβου¬ 
λίου Μουζακίσυ με την οποία αποφασίζεται η σύσταση ίδι¬ 
ου Νομικού προσώπου με την επωνυμία «ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΟΥΖΑΚΙΟΥ», αποφασίζου¬ 
με: 

1. Συστήνουμε Νομικό Πρόσωπο στο Δήμο Μουζακίου με 
την επωνυμία «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ 
ΜΟΥΖΑΚΙΟΥ» διεπόμενο από τις διατάξεις του Δημοτικού 
και Κοινοτικού κώδικα (Π.Δ. 410/95). 

2. ΣΚΟΠΟΙ του Νομικού προσώπου είναι: 

- Η Λειτουργία του Δημοτικού Παιδικού Σταθμού. 

- Η Προστασία, η ημερήσια διατροφή, διαπεδαγώγηση και 
ψυχαγωγία των νηπίων τα οποία δεν μπορούν να έχουν στο 
οικογενειακό τους περιβάλλον την απαραίτητη φροντίδα, 
λόγω απασχόλησης των εργαζόμενων γονέων τους ιδιαίτε¬ 
ρα των μητέρων ή άλλων κοινωνικών αιτιών. 

- Η συνεργασία με άλλους φορείς. 

- Η διαχειρηση πιστώσεων που διατίθενται για δαπάνες κα¬ 
θαριότητας, θέρμανσης, φωτισμού, ύδρευσης, τηλεφώνου 
κ.λπ. 

- Η αποκατάσταση φθορών και ζημιών των επίπλων εξο¬ 
πλισμού και γενικά των εγκαταστάσεων. 

3. ΠΟΡΟΙ του Νομικού Προσώπου είναι: 

- Η ετήσια επιχορήγηση του Δήμου. 

- Η ετήσια επιχορήγηση του Υπουργείου Υγείας Πρόνοιας 
και Κοινωνικών Ασφαλίσεων. 

- Κάθε είδους προσφορές, δωρεές, κληρονομιές, κληρο¬ 
δοσίες, συνδρομές, κ.λπ. 

- Οι εισπράξεις από το αντίτιμο των Υπηρεσιών που παρέ¬ 
χει το Νομικό Πρόσωπο. 

4. ΠΕΡΙΟΥΣΙΑ του Νομικού Προσώπου είναι: 

- Η κινητή και ακίνητη περιουσία την οποία χρησιμοποιεί ο 
Κρατικός Παιδικός Σταθμός και μεταβιβάσθηκε στο νέο Δη¬ 
μοτικό Νομικό Πρόσωπο. 

- Κάθε χώρος ή κτίριο που θα παραχωρηθεί σ’αυτό. 

5. ΔΙΟΙΚΗΣΗ: Το Νομικό Πρόσωπο θα διοικείται από πε¬ 
νταμελές (δμελές) Διοικητικό Συμβούλιο τα μέλη του οποίου 
θα ορίζονται μαζί με τους αναπληρωτές τους από το Δημο¬ 
τικό Συμβούλιο όπως κατωτέρω: 

Πρόεδρος του Διοικητικού Συμβουλίου είναι ο Δήμαρχος 
ή άλλο αιρετό μέλος που ορίζεται με απόφαση του Δημοτι¬ 
κού Συμβουλίου. 

- Ένας (1) Δημοτικός Σύμβουλος. 

-Ένας (1) Εκπρόσωπος των γονέων των νηπίων του Ν.Π. 

- Ένας (1) δημότης με ανάλογες προς το Ν.Π. γνώσεις. 

- Την εκάστοτε υπηρετούσα Διευθύντρια του Ν.Π. 

- Τον Πρόεδρο όταν απουσιάζει ή κωλύεται αναπληρώνει 
ο Αντιπρόεδρος. 

- Η θητεία του Διοικητικού Συμβουλίου ακολουθεί τη δη¬ 
μοτική περίοδο και η προσφορά των μελών είναι τιμητική και 
άμισθη. 

- Το Διοικητικό Συμβούλιο στην πρώτη του συνεδρίαση 
εκλέγει από τα μέλη του Αντοπρόεδρο και Γραμματέα. 

6. Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο αυτού & όταν αυ¬ 
τός απουσιάζει ή κωλύεται από τον Αντιπρόεδρο. 

7. Το Νομικό Πρόσωπο θα χρησιμοποιεί χωριστή σφραγί¬ 
δα που κυκλικά θα φέρει χαραγμένες τις λέξεις «ΕΛΛΗΝΙΚΗ 
ΔΗΜΟΚΡΑΤΙΑ» την επωνυμία και στο μέσο το εθνόσημο. 

8. Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Μουζακίου 
το ύψος της οποίας θα καλυφθεί από την προγραμματική 
Σύμβαση η οποία θα συναφθεί μεταξύ Υπουργείων Υγείας 
και Πρόνοιας, της Περιφέρειας Θεσσαλίας και του Δήμου 
Μουζακίου. 

Η παρούσα απόφαση να δημοσιευθεί στην Εφημερίδα της 
Κυβέρνησης. 

Καρδίτσα, 10 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΜ. ΑΝΤΙΜΗΣΑΡΗΣ 

-Φ- 

Αριθ. 1705 (9) 

Τροποποίηση της 13330/12.10.1999 απόφασης που αφορά 

τη σύσταση Δημοτικής Επιχείρησης στο Δήμο Σοφάδων 

Ν. Καρδίτσας μετην επωνυμία «ΔΗΜΟΤΙΚΗ ΕΠΙΧΕΙΡΗΣΗ 

ΑΓΡΟΤΙΚΗΣ ΚΟΙΝΩΝΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥ¬ 
ΞΗΣ ΔΗΜΟΥ ΣΟΦΑΔΩΝ (Δ.ΕΠ.Α.Κ.Τ.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, στε- 
λέχωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Τηναριθμ. 2166/29.8.97 απόφασή μας για παροχή εξου¬ 
σιοδότησης προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

3. Τις διατάξεις των άρθρων 277 και 278 του Δημοτικού και 
Κοινοτικού Κώδικα (Π.Δ/γμα410/95). 

4. Τις διατάξεις του άρθρου 16του Ν. 2539/97. 

5. Τις διατάξεις του άρθρου 29Ατου Ν. 1558/85 σχετικά με 
τον έλεγχο δαπανών που προκαλούν οι διοικητικές κανονι¬ 
στικές πράξεις. 

6. Την αριθμ. 13330/12.10.99 απόφασή μας με την οποία 
συστάθηκε στο Δήμο Σοφάδων Δημοτική Επιχείρηση μετην 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΓΡΟΤΙΚΗΣ ΚΟΙΝΩΝΙ¬ 
ΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ ΔΗΜΟΥ ΣΟΦΑΔΩΝ 
(Δ.ΕΠ.Α.Κ.Τ.Α.) και η οποία δημοσιεύθηκε στο 
αριθμ.2050/Β'/24.11.1999 Φ.Ε. Κ. 

7. Την από 10.1.2000 οικονομοτεχνική μελέτη. 

8. Την αριθμ. 6/2000 απόφαση του Δημοτικού Συμβουλίου 
Δήμου Σοφάδων με την οποία αποφασίζεται η τροποποίηση 
της αριθμ. 258/99 απόφασης του Δήμου Σοφάδων, η οποία 


νομιμοποιήθηκε με την αριθμ. 13330/ 12.10.99 απόφαση 
μας, μόνο κατά το μέρος που αφορά το άρθρο 2 σχετικά με 
τους σκοπούς της Επιχείρησης οι οποίοι διευρύνονται, απο¬ 
φασίζουμε: 

Εγκρίνουμε την αριθμ. 6/2000 απόφαση του Δημοτικού 
Συμβουλίου Δήμου Σοφάδων με την οποία τροποποιείται η 
αριθμ. 258/99 απόφαση του Δημοτικού Συμβουλίου Δήμου 
Σοφάδων μόνο κατά το μέρος που αφορά το άρθρο 2 και 
τους σκοπούς της Επιχείρησης οι οποίοι διευρύνονται και 
πέραν της αρχικής συστατικής πράξης περιλαμβάνοντας: 

Α. - Την ανάληψη επιχειρηματικών δραστηριοτήτων και 
πρωτοβουλιών (διαχείριση αποριμμάτων, συντήρηση, φύ¬ 
λαξη και προστασία κοινόχρηστων χώρων και σχολικών συ¬ 
γκροτημάτων, διαχείρηση και περιποίηση χώρων πρασί¬ 
νου.) 

Β. - Δημιουργία Βιοτεχνικών μονάδων. 

Γ. - Λειτουργία Κέντρων ενημέρωσης πολιτών και υποστή¬ 
ριξης ειδικών κοινωνικών ομάδων. 

Δ. - Διοργάνωση πολιτιστικών, καλλιτεχνικών και αθλητι¬ 
κών δραστηριοτήτων και εκδηλώσεων. 

Από τις διατάξεις της απόφασης αυτής δεν προκαλείται 
δαπάνη σε βάρος τοι προϋπολογισμού του Δήμου Σοφά¬ 
δων. 

Κατά τα λοιπά ισχύει η αριθμ. 258/99 απόφαση του Δημο¬ 
τικού Συμβουλίου Δήμου Σοφάδων. 

Η παρούσα απόφαση να δημοσιευθεί στην Εφημερίδα της 
Κυβέρνησης. 

Καρδίτσα, 8 Μαρτίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΜ. ΑΝΤΙΜΗΣΑΡΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 319/2000 τ. Β', στο οποίο δημοσιεύθηκε η Γ2β/ 
876 απόφαση «Μεταβίβαση Κρατικού Παιδικού Σταθμού 
στο Δήμο Κορώνης Ν. Μεσσηνίας» γίνεται η παρακάτω διόρ¬ 
θωση: 

Στο προοίμιο στην παράγραφο 6 από το εσφαλμένο: 
«....Θεόδωρο Κατσώνη» στο ορθό «.Θεόδωρο Κοτσώνη». 

(Από το Υπουργείο Υγείας και Πρόνοιας) 

-Φ- 

( 11 ) 

Στην 2.846/29.1.1999 απόφαση της Διεύθυνσης Αυτοδιοί¬ 
κησης και Αποκέντρωσης της Περιφέρειας Κεντρικής Μακε¬ 
δονίας, που δημοσιεύθηκε στο ΦΕΚ 149/Β7 18.2.1999 και 
αφορούσε τη σύσταση της «7ης Σχολικής Επιτροπής» του 
Δήμου Θεσσαλονίκης διορθώνεται η παρ. 1 από το εσφαλ¬ 
μένο «Συστήνουμε δημοτικό νομικό πρόσωπο μετην επωνυ¬ 
μία «Σχολική Επιτροπή 7ου Γυμνασίου» για το 20ο Γυμνάσιο 
και το 20ο Λύκειο στο δήμο Θεσσαλονίκης του Νομού μας» 
στο ορθό «Συστήνουμε δημοτικό νομικό πρόσωπο με την 
επωνυμία «7η Σχολική Επιτροπή» για το Ιο Εσπερινό Γ υμνά- 
σιο στο Δήμο Θεσσαλονίκης του Νομού μας». 

(Απάτην Περιφέρεια Κεντρικής Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





